เมื่อ เดือนพฤษภาคมมีประจำเดือนวันที่9ประมาณ5วันหลังจากมีประจำเดือนก้มีเพศสัมพันธ์มาตลอด จนถึงวันที่1มิถุนายนแต่หลั่งนอกทุกครั้งปลายเดือนพฤษภาคมมีอาการเจ็บท้องน้อยคัดเต้านมเหมือนประจำเดือนจะมาแต่กังวลว่าจะท้องค่ะอยากทราบว่าอาจจะท้องไหมค่ะ
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางอนามัย ทำการหลั่งนอกนั้น ยังมีโอกาสตั้งครรภ์ได้อยู่ถึงประมาณ 4-20% ค่ะไม่ควรพยายามทำการนับวันเพื่อคุมกำเนิด เพราะการตกไข่ในเพศหญิงนั้นคลาดเคลื่อนไปได้ในแต่ละเดือน ไมจำเป็นต้องเป็นวันที่ 14 นับจากวันแรกที่มีรอบเดือนเสมอไป ในกรณีนี้ที่เป็น 5 วันหลังมีประจำเดือน มีเพศสัมพัันธ์ไม่ป้องกันมาตลอด มีโอกาสตั้งครรภ์ได้ค่ะแต่อาการต่างๆดังกล่าวมา ไม่ได้จำเพาะเจาะจงต่อการตั้งครรภ์ แนะนำซื้อชุดตรวจครรภ์ทางปัสสาวะมายืนยันเองเบื้องต้น ให้ผลบวกได้ที่ 10-14 วันหลังปฏิสนธิ หรือประมาณ 2-3 สัปดาห์หลังมีเพศสัมพันธ์ โดยนับจากเพศสัมพันธ์ครั้งสุดท้าย หากไม่แน่ใจผล หรือให้ผลลบ แต่ประจำเดือนมาช้ากว่า 35 วันจากรอบก่อน ควรไปยืนยันผลที่รพ.อีกครั้งค่ะ และหากยังไม่พร้อมมีบุตรควรใส่ถุงยางอนามัยทุกครั้งที่มีเพศสัมพันธ์ หรือกินยาคุมแบบแผง ฉีดยาคุม ฝังยาคุมเพื่อป้องกันไว้ก่อน